Temeljem čl. 48. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 127/17, 98/19 i 144/20) i sukladno odredbama Zakona o udrugama (“Narodne novine”, broj 74/14, 70/17 i 98/19), Zakona o financijskom poslovanju i računovodstvu neprofitnih organizacija – nastavno Zakon (“Narodne novine” broj 121/14), te Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, Općina Fužine raspisuje

**JAVNI NATJEČAJ**

**ZA FINANCIRANJE JAVNIH POTREBA ZA**

**DRUŠTVENE DJELATNOSTI u 2022. GODINI**

**1.** Općina Fužine poziva sve udruge, organizacije civilnog društva, ustanove čiji osnivač nije Općina, da se prijave na ovaj javni natječaj za financiranje programa/projekta u okviru Programa javnih potreba za društvene djelatnosti u 2022. godini (u daljnjem tekstu Natječaj).

Pravo sudjelovanja na Javnom pozivu imaju sve pravne ili fizičke osobe koje obavljaju navedenu djelatnosti iz ovog Javnog poziva: udruga, klubovi, društva, a koji imaju sjedište na području Općine Fužine, te ostali registrairani na području RH, ukoliko imaju članove s prebivalištem na području Općine Fužine ili se aktivnost provodi na području Općine Fužine.

**2.** Najmanji iznos financijskih sredstava koji se može prijaviti i ugovoriti po pojedinom program/projektu je 2.000,00 kuna, a najveći iznos po pojedinom programu/projektu je 30.000,00 kuna.

**3.** Cilj ovog Javnog poziva je uključivanje čim većeg broja građana u društveno važna događanja sa svrhom stvaranja društvene kohezije i unapređenja kvalitete života.

Prioriteti za dodjelu sredstava:

* Poticanje programa za djecu i mlade
* Zaštita i promicanje kulturnih i povjesnih dobara te zaštita i očuvanje prirode
* Programi namjenjeni starijim osobama
* Prepoznatljivost te prihvaćenost programa i projekata u zajednici (broj posjetitelja, broj korisnika, medijska popraćenost i sl.)
* Značaj programa/projekta za očuvanje baštine i identiteta te promociju općine Fužine
* Povezanost sa zajednicom, uključenost građana u programe/projekte
* Financijska potpora iz drugih izvora

Važno je naglasiti kako će ključan faktor u dodjeli sredstava biti usklađenost programa i projektata udruga s utvrđenim prioritetnim područjima, a što će se očitovati u detaljno ispunjenim zadanim obrascima.

**4.** Podnositelji prijava dužni su uz prijavu na Natječaj dostaviti dokumentaciju kako slijedi:

* Obrazac opisa programa ili projekta (Obrazac B1),
* Obrazac proračuna programa ili projekta (Obrazac B2),
* Obrazac izjave o nepostojanju dvostrukog financiranja (Obrazac B3),
* Obrazac izjave o partnerstvu (ukoliko postoji partnerstvo) (Obrazac B4),
* Potvrda nadležne Porezne uprave iz koje je razvidno da podnositelj prijave nema nepodmirenih obveza ne starija od 30 dana od dana raspisivanja natječaja,
* Potvrda o nekažnjavanju – da se protiv prijavitelja odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaj ili kaznena djela, ne starija od 6 mjeseci od dana raspisivanja natječaja,
* Podaci o članovima udruge.

**5.** Rok za podnošenje programa/projekta po ovom Natječaju je 30 dana od dana objave Natječaja na mrežnim stranicama i oglasnim pločama Općine Fužine.

**6.** Prijave se dostavljaju isključivo na propisanim obrascima, koji su zajedno sa Uputama za prijavitelje i ostalom natječajnom dokumentacijom, dostupni na mrežnoj stranici Općine Fužine: [www.fuzine.hr](http://www.fuzine.hr)

**7.** Popunjena i ovjerena prijava zajedno s potrebnom dokumentacijom u papirnatom obliku šalje se preporučeno poštom, kurirom ili osobno (predaja u pisarnici Općine), uz napomenu – „Prijava na natječaj za Javne potrebe 2022.g.“ na adresu:

**OPĆINA FUŽINE**

**Dr. Franje Račkog 19**

**51322 Fužine**

**(Prijava na natječaj za Javne potrebe**

**za ostale društvene djelatnosti za 2022.g.)**

**- NE OTVARATI-**

Dokumentacija u elektroničkom obliku dostavlja na CD-u/ DVD-u/USB sticku ili putem elektroničke pošte na e-mail: financije@fuzine.hr , sa naznakom

**Prijava na natječaj za Javne potrebe**

**za ostale društvene djelatnosti za 2022.g.**

**8.** Sa svim udrugama kojima će biti odobrena financijska sredstva Općina će potpisati ugovor o financiranju programa ili projekata najkasnije 30 dana od dana donošenja odluke o financiranju.

Sredstva namijenjena financiranju programa/projekta isplaćivati će se sukladno ostvarenim proračunskim prihodima Općine Fužine, odnosno ovisno o dinamici punjenja Proračuna Općine Fužine, a temeljem Zahtjeva. Ukoliko proračunski prihodi budu manji od planiranih, namijenjena sredstva se neće isplaćivati ili će se isplaćivati u umanjenom iznosu, do ostvarenja planiranih proračunskih prihoda.

**9.** Sve dodatne informacije nalaze se u Uputama za prijavitelje koje su zajedno s ostalom natječajnom dokumentacijom objavljene na mrežnoj stranici Općine Fužine: [www.fuzine.hr](http://www.fuzine.hr), a također mogu se dobiti i telefonom na broj 051/829-503, odnosno na adresu e-pošte: financije@fuzine.hr.

**OPĆINA FUŽINE**

OPĆINSKI NAČELNIK

David Bregovac